ธปท.คือกองหลัง
เมื่อวานนี้ ธนาคารแห่งประเทศไทย สำนักงานภาคใต้ ที่ จ.สงขลา จัดสัมมนาวิชาการประจำปี โดยเชิญผู้ว่าการแบงก์ชาติ ดร.ประสาร ไตรรัตน์วรกุล ไปเปิดงานและกล่าวปาฐกถา เรื่องการดำเนินนโยบายการเงินกับการปฏิรูปประเทศไทย
29 ต.ค. 2565

เมื่อวานนี้ ธนาคารแห่งประเทศไทย สำนักงานภาคใต้ ที่ จ.สงขลา จัดสัมมนาวิชาการประจำปี โดยเชิญผู้ว่าการแบงก์ชาติ ดร.ประสาร ไตรรัตน์วรกุล ไปเปิดงานและกล่าวปาฐกถา เรื่องการดำเนินนโยบายการเงินกับการปฏิรูปประเทศไทย
ตามสไตล์ผู้ว่าฯ ประสาร เวลาพูดถึงอะไรจะพยายามเปรียบเทียบให้คนฟังเห็นภาพว่า ไอ้ที่ผู้ว่าฯ พูดน่ะ มันเป็นยังไง ถึงการพูดเรื่องเศรษฐกิจจะยาก เพราะออกไปในทางนามธรรมเป็นส่วนใหญ่ แต่อาจารย์ก็มีวิธีอธิบายที่แยบยล
อาจารย์ประสารพูดถึงการปฏิรูปเศรษฐกิจของประเทศว่า จะไม่สามารถประสบความสำเร็จได้เลย หากขาดความร่วมมือของทุกภาคส่วน และสามารถเริ่มลงมือทำได้เองโดยไม่ต้องรอรัฐบาลอีกด้วย
ว่าแล้วอาจารย์ก็เปรียบเทียบประเทศไทยเป็นทีมฟุตบอล ภาคธุรกิจและธนาคาร คือกองหน้า เป็นผู้ลงมือปฏิบัติเพื่อบุกทำประตู
ส่วนรัฐบาล คือ กองกลาง เป็น เพลย์ เมกเกอร์ คอยกำหนดนโยบายชี้ทิศทาง สนับสนุนให้กองหน้าบุกตะลุยไปทำประตู
อาจารย์ประสารก็เปรียบแบงก์ชาติว่า เป็นดังกองหลังที่คอยดูแลเสถียรภาพเศรษฐกิจให้เติบโตอย่างราบรื่นและมั่นคง
ก่อนจบปาฐกถา ผู้ว่าฯ ประสาร ให้สัญญาว่า ขอให้ไว้วางใจว่าแบงก์ชาติจะยึดมั่นในหลักการ “ยืนตรง มองไกล ยื่นมือ ติดดิน” เป็นเสาหลักทางเศรษฐกิจสนับสนุนให้เศรษฐกิจเติบโตอย่างมีเสถียรภาพ เพื่อความเป็นอยู่ที่ดีอย่างยั่งยืนของคนไทย
ฟังแล้วน้ำตาจิไหล คนฟังตบมือให้ผู้ว่าแบงก์ชาติอย่างกึกก้อง